gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9402, del 10-08-2022 (2022/7209)

Informació pública de l'oferta d'ocupació pública per a 2022.
-------------------------------------------------------------

### Dades del document

Número de DOGV
:   9402

Data del DOGV
:   10-08-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/7209


Data del document
:   26-07-2022

Organisme emissor
:   Circuit del Motor i Promoció Esportiva, SA

Tipus de document
:   Anunci

Descriptors 

:   * Circuit del Motor i Promoció Esportiva, SA
    * concurs administratiu

Informació pública de l'oferta d'ocupació pública per a 2022. [2022/7209]  
Fent ús de les competències atribuïdes per l'article 14 dels estatuts socials, annexats al Decret 128/1998, d'1 de setembre, del Govern Valencià, pel qual es va acordar la constitució de la societat mercantil Circuit del Motor i Promoció Esportiva, SA, per mitjà d'aquest anunci es fa pública l'oferta d'ocupació pública de la mercantil per a l'any 2022, la qual ha sigut informada favorablement per la Conselleria d'Hisenda i Model Econòmic, de conformitat amb el que estableix l'article 36 de la Llei 8/2021, de 30 de desembre, de pressupostos de la Generalitat per a l'exercici 2022, amb el detall següent:  
  
  
Codi del lloc Denominació del lloc Grup professional Total  
719 Tècnic/a de gestió comptable i control de compres I - A 1  
  
  
  
València, 26 juliol de 2022.- La presidenta del Consell d'Administració: Raquel Tamarit Iranzo.
Diari Oficial de la Generalitat Valenciana


Sumari del DOGV 9369, del 27-06-2022 (2022/5974)

Extracte de la Resolució de 20 de juny de 2022, del director general d'Esport, per la qual es convoquen beques academicoesportives per a esportistes d'elit de la Comunitat Valenciana per a l'any 2022.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9369

Data del DOGV
:   27-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5974


Data del document
:   20-06-2022

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 20 de juny de 2022, del director general d'Esport, per la qual es convoquen beques academicoesportives per a esportistes d'elit de la Comunitat Valenciana per a l'any 2022. [2022/5974]  
BDNS (identif.): 634969.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/634969)  
  
Primer. Persones beneficiàries  
Persones físiques que acrediten els requisits establits en les bases reguladores de la convocatòria i que puguen obtindre la condició de beneficiàries per no concórrer cap de les circumstàncies que ho impedeixen, les quals es detallen en l'article 13 de la Llei 38/2003, de 17 de novembre, general de subvencions.  
  
Segon. Objecte  
Convocar les beques academicoesportives per a esportistes d'elit de la Comunitat Valenciana.  
  
Tercer. Bases reguladores  
Ordre 59/2016, de 23 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de beques academicoesportives per a esportistes d'elit de la Comunitat Valenciana (DOGV 7882, 27.09.2016).  
  
  
Quart. Quantia  
El pressupost destinat a finançar la present convocatòria ascendirà a 472.000 euros com a màxim.  
  
Cinqué. Termini de presentació de sol·licituds  
El termini per a la presentació de sol·licituds serà de 15 dies hàbils a comptar des de l'endemà de la publicació de la present convocatòria en el Diari Oficial de la Generalitat Valenciana.  
  
València, 20 de juny de 2022.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 9328, del 29-04-2022 (2022/3559)

ACORD de 8 d'abril de 2022, del Consell, d'autorització de l'expedient de rescabalament 4/2022 per obligacions contretes en 2021 i 2022.
----------------------------------------------------------------------------------------------------------------------------------------

### Dades del document

Número de DOGV
:   9328

Data del DOGV
:   29-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3559


Data del document
:   08-04-2022

Organisme emissor
:   Conselleria de Justícia, Interior i Administració Pública

Tipus de document
:   Acord

Descriptors 

:   * Conselleria de Justícia, Interior i Administració Pública

ACORD de 8 d'abril de 2022, del Consell, d'autorització de l'expedient de rescabalament 4/2022 per obligacions contretes en 2021 i 2022. [2022/3559]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera de Justícia, Interior i Administració Pública, el Consell, amb la deliberació prèvia, en la reunió del 8 d'abril de 2022,  
  
  
ACORDA  
  
Primer  
Autoritzar l'aprovació per la persona titular de la Conselleria de Justícia, Interior i Administració Pública, de l'expedient de rescabalament 4/2022 com a conseqüència de la prestació de diversos serveis i subministraments, corresponent a 2021 i 2022 per un import total de 408.806,36 - (IVA inclòs).  
  
Segon  
Autoritzar la imputació al pressupost corrent del 2022, de les obligacions econòmiques generades en 2021 per import de 21.599,94 - (IVA inclòs).  
  
València, 8 d'abril de 2022  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9395, del 01-08-2022 (2022/6880)

Informació pública de la modificació puntual número 37 del Pla general de modificació urbana de Picassent.
----------------------------------------------------------------------------------------------------------

### Dades del document

Número de DOGV
:   9395

Data del DOGV
:   01-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6880


Data del document
:   06-07-2022

Organisme emissor
:   Ajuntament de Picassent

Tipus de document
:   Anunci

Descriptors 

:   * Picassent
    * administració local
    * pla d'urbanisme

Informació pública de la modificació puntual número 37 del Pla general de modificació urbana de Picassent. [2022/6880]  
El Ple de l'Ajuntament de Picassent, en sessió celebrada el dia 30 de juny de 2022, va acordar sotmetre a informació pública la modificació puntual núm. 37 del PGOU de Picassent (modificació redacció article 7.42 de les normes urbanístiques en relació amb l'art. 5.32) juntament amb l'informe ambiental i territorial favorable durant el termini de quaranta-cinc dies, comptat des del següent al de la publicació d'aquest edicte en el Diari Oficial de la Generalitat Valenciana, durant el qual les persones interessades podran consultar l'expedient en les oficines municipals i en la pàgina web de l'Ajuntament wwwpicassent.es i formular els suggeriments i/o al·legacions que estimen convenients.  
  
https://picassent.sedipualba.es/firma/documento.aspx'csv=J3AAU4MX4TTMH93WVCHX&modo=abrir  
  
Transcorregut el citat termini sense que s'hagen presentat al·legacions i/o reclamacions, la modificació puntual núm. 37 del PGOU de Picassent s'entendrà aprovada definitivament, i se n'enviarà una còpia diligenciada a la conselleria competent en matèria d'ordenació del territori i publicant l'aprovació definitiva en el Butlletí Oficial de la Província.  
El que es publica en compliment del que es disposa en l'article 61 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
  
Picassent, 6 de juliol de 2022.- L'alcaldessa: Concha Garcia Ferrer.
Diari Oficial de la Generalitat Valenciana


Sumari del DOGV 9476, del 23-11-2022 (2022/10757)

RESOLUCIÓ de 7 de novembre de 2022, de la Universitat Catòlica de València, per la qual es publica el pla d'estudis del màster universitari en Exercici Terapèutic en Rehabilitació de Lesions Neuromusculoesquelètiques.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9476

Data del DOGV
:   23-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10669


Data del document
:   07-11-2022

Organisme emissor
:   Fundación Universidad Catolica de Valencia San Vicente Martir

Tipus de document
:   Resolució

Descriptors 

:   * organització de l'ensenyament
    * ensenyament postuniversitari

RESOLUCIÓ de 7 de novembre de 2022, de la Universitat Catòlica de València, per la qual es publica el pla d'estudis del màster universitari en Exercici Terapèutic en Rehabilitació de Lesions Neuromusculoesquelètiques. [2022/10663]  
Obtinguda la verificació del pla d'estudis pel Consell d'Universitats, amb l'informe previ favorable de l'Agència Nacional d'Avaluació de la Qualitat i Acreditació, així com l'autorització de la Comunitat Autònoma Valenciana, i establit el caràcter oficial del títol per acord del Consell de Ministres del 18 de octubre de 2022 (publicat en el BOE de 28 de octubre 2022).  
Aquest rectorat, de conformitat amb el que disposa l'article 35 de la Llei orgànica 6/2001, de 21 de desembre, d'universitats, en la redacció donada per la Llei orgànica 4/2007, del 12 d'abril, per la qual es modifica la Llei orgànica 6/2001, del 21 de desembre, d'universitats, ha resolt publicar el pla d'estudis conduent a l'obtenció del títol oficial del Màster Universitari en Exercici Terapèutic en Rehabilitació de Lesions Neuromusculoesquelètiques per la Universitat Catòlica de València.  
  
El pla d'estudis a què es refereix la present resolució queda estructurat com figura en l'annex d'aquesta.  
  
València, 7 de novembre de 2022.- El rector: José Manuel Pagan Agullo.  
  
  
Annex  
  
Pla d'estudis conduent al títol de: Màster Universitari en Exercici Terapèutic en Rehabilitació de Lesions Neuromusculoesquelètiques per la Universitat Catòlica de València  
  
Branca de coneixement: Ciències de la Salut  
Distribució del pla d'estudis en crèdits ECTS per tipus de matèria:  
  
Tipus de matèria Crèdits ects  
Obligatòries 42  
Pràctiques externes 6  
Treball de fi de Màster 12  
Total 60  
  
  
Per a ampliar informació sobre aquest pla d'estudis, es pot acudir a la pàgina web de la Universitat: https://www.ucv.es/oferta-academica/facultades/facultad-de-medicina-y-ciencias-de-la-salud/master-universitario-en-ejercicio-terapeutico-en-rehabilitacion-de-lesiones-neuro-musculo-esqueleticas
Diari Oficial de la Generalitat Valenciana


Sumari del DOGV 9501, del 30-12-2022 (2022/12260)

Edicte sobre l'aprovació de les bases i convocatòries dels processos d'estabilització, pel sistema de concurs, de conformitat amb el que s'estableix en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12166


Data del document
:   27-12-2022

Organisme emissor
:   Ajuntament de Bugarra

Tipus de document
:   Edicte

Descriptors 

:   * Bugarra
    * concurs administratiu
    * concurs administratiu

Edicte sobre l'aprovació de les bases i convocatòries dels processos d'estabilització, pel sistema de concurs, de conformitat amb el que s'estableix en la Llei 20/2021, de 28 de desembre, de mesures urgents per a la reducció de la temporalitat en l'ocupació pública. [2022/12191]  
En el Butlletí Oficial de la Província de València, de 29 de desembre de 2022, s'han publicat íntegrament les bases i convocatòries dels processos d'estabilització, pel sistema de concurs, de conformitat amb el que s'estableix en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
  
Les bases i convocatòries van ser aprovades mitjançant acord plenari en sessió celebrada el 26 de desembre de 2022.  
El termini de presentació d'instàncies serà de 20 dies hàbils comptats a partir de l'endemà de la publicació de l'anunci de la convocatòria en el Boletín Oficial del Estado.  
Els successius anuncis referents a les convocatòries es publicaran en el tauler d'anuncis municipal i portal de transparència.  
  
Bugarra, 27 de desembre de 2022.- L'alcaldessa: Teresa Cervera García.
Diari Oficial de la Generalitat Valenciana


Sumari del DOGV 9284, del 23-02-2022 (2022/841)

Informació pública de l'acceptació d'encàrrecs de gestió i delegacions en matèria de recaptació tributària i d'altres ingressos de dret públic municipal.
---------------------------------------------------------------------------------------------------------------------------------------------------------

### Dades del document

Número de DOGV
:   9284

Data del DOGV
:   23-02-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/841


Organisme emissor
:   Diputacio Provincial de Castelló

Tipus de document
:   Anunci

Informació pública de l'acceptació d'encàrrecs de gestió i delegacions en matèria de recaptació tributària i d'altres ingressos de dret públic municipal. [2022/841]  
En compliment de l'article 7 del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març, es posa de manifest per a coneixement general que:  
  
Al BOP de Castelló número 156, de data 30 de desembre de 2021, s'ha publicat el següent acord adoptat pel Ple de la Diputació de Castelló, el dia 21 de desembre de 2021:  
- Acceptació de l'encàrrec de gestió realitzada, per la Comunitat de Regants de la Vall d'Uixó, a la Diputació Provincial de Castelló, de les facultats de recaptació executiva de les quantitats liquidades per la comunitat als seus usuaris.  
- Acceptació de l'encàrrec de gestió realitzada, per la Comunitat de Regants Pou la Foia, d'Alcalà de Xivert, a la Diputació Provincial de Castelló, de les facultats de recaptació voluntària i executiva de les quantitats liquidades per la comunitat als seus usuaris.  
I al BOP de Castelló número 10, de data 22 de gener de 2022, s'han publicat els següents acords adoptats pel Ple de la Diputació de Castelló, el dia 18 de gener de 2022:  
- Acceptació de la renovació i ampliació de la delegació realitzada per l'Ajuntament de Càlig, a la Diputació Provincial de Castelló de les facultats de gestió, inspecció i recaptació de tributs i d'altres ingressos de dret públic.  
- Acceptació de la renovació i ampliació de delegació realitzada per l'Ajuntament d'Almenara, a la Diputació Provincial de Castelló, de les facultats de gestió, liquidació, inspecció i recaptació de tributs i d'altres ingressos de dret públic, i gestió integral i instrucció dels expedients sancionadors de trànsit.  
  
Castelló de la Plana, 28 de gener de 2022.- La directora del Servei Provincial de Gestió, Inspecció i Recaptació: Susana Calduch Ortega.
Diari Oficial de la Generalitat Valenciana


Sumari del DOGV 9312, del 04-04-2022 (2022/2389)

Informació pública de l'autorització d'obra subterrània per a captació d'aigües destinades a ús d'investigació d'aigües subterrànies en el terme municipal de Castillo de Villamalefa. Expedient: ASOSUB/2020/16/12.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2389


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'autorització d'obra subterrània per a captació d'aigües destinades a ús d'investigació d'aigües subterrànies en el terme municipal de Castillo de Villamalefa. Expedient: ASOSUB/2020/16/12. [2022/2389]  
De conformitat amb el que es preveu en l'article 48 de la Llei 21/2013, de 9 de desembre, d'avaluació ambiental, aquest Servei Territorial d'Indústria, Energia i Mines de Castelló acorda la publicació de la decisió d'autoritzar el projecte de sondeig de captació d'aigües subterrànies sol·licitat per Jorge Gallen Fuentes en el terme municipal de Castillo de Villamalefa, província de Castelló, que compta amb l'informe d'impacte ambiental favorable de data 25.02.2022 (expedient 9/7195-IDQ), segons el qual l'actuació proposada «no tindrà efectes significatius sobre el medi ambient i no requereix una avaluació d'impacte ambiental ordinària».  
Aquest servei territorial, en l'àmbit de les competències que té atribuïdes en matèria minera, autoritza l'obra subterrània que s'indica:  
- Peticionari: Jorge Gallen Fuentes  
- Emplaçament: polígon 3, parcel·la 21, partida Mas Prado. Terme municipal de Castillo de Villamalefa, província de Castelló.  
- Característiques del sondeig:  
· Diàmetre exterior = 220 mm  
· Diàmetre interior = 180 mm  
· Profunditat = 300 metres  
· Situació en coordenades UTM (ETRS 89):  
X = 724.663  
Y = 4.446.599  
Z = 940 m. s. n. m.  
Fus = 30  
  
Podrà consultar-se aquesta autorització en la seu electrònica:  
http://cindi.gva.es/es/web/energia/minas-castello  
  
Castelló de la Plana, 8 de març de 2022.- El cap del Servei Territorial d'Indústria, Energia i Mines: Gerardo Nebot García.
Diari Oficial de la Generalitat Valenciana


Sumari del DOGV 9476, del 23-11-2022 (2022/10999)

Anunci d'assemblea general extraordinària.
------------------------------------------

### Dades del document

Número de DOGV
:   9476

Data del DOGV
:   23-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10345


Organisme emissor
:   Gescoop Alicante, COOP V.

Tipus de document
:   Anunci

Anunci d'assemblea general extraordinària. [2022/10955]  
En assemblea general universal extraordinària celebrada el 3 de novembre de 2022, la mercantil Gescoop Alicante, S. Coop. V., va aprovar per unanimitat transformar-se en societat de responsabilitat limitada.  
  
Cosa que es fa pública per deixar-ne constància i que tinga efecte.  
  
Alacant, 3 de novembre de 2022.- L'administrador únic: José Manuel Lloret Rebollo.
Diari Oficial de la Generalitat Valenciana


Sumari del DOGV 9352, del 01-06-2022 (2022/4191)

Informació pública del programa d'actuació integrada de la unitat d'execució UE-7, del sector SD-2.
---------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4191


Data del document
:   12-05-2022

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * pla d'urbanisme
    * administració local

Informació pública del programa d'actuació integrada de la unitat d'execució UE-7, del sector SD-2. [2022/4191]  
Per Decret número 1684/2022, d'11 de març, s'ha acordat sotmetre a informació pública la proposta del Programa d'actuació integrada formulada per Gonzalo Tormo Mollá, M. José Vidal Ferrero i José Enrique Soriano Vidal per al desenvolupament de la unitat d'execució UE-7 del sector SD-2, en règim de gestió pels propietaris (exp. 1284/2017), pel termini de 45 dies hàbils a comptar des de l'endemà de la publicació d'edicte al DOGV.  
Aquesta informació pública s'efectuarà mitjançant la publicació d'edicte al Diari Oficial de la Generalitat Valenciana, un diari no oficial d'àmplia difusió i a la pàgina web de l'Ajuntament.  
Durant aquest termini podrà examinar-se el document en la pàgina web de l'Ajuntament d'Ontinyent accedint a través de l'enllaç: https://www.ontinyent.es/va/pagina/pai-regim-gestio-pels-propietaris-ue-7-del-sector-sd-2, i presentar-se les al·legacions que es consideren oportunes.  
  
Els costos que origine la publicació del present edicte hauran de ser satisfets pels promotors de l'actuació.  
  
Ontinyent, 12 de maig de 2022.- El regidor delegat de l'Àrea de Territori i Serveis Municipals (D 1813/2019, de 18 de juny): Joan Sanchis Cambra.
Diari Oficial de la Generalitat Valenciana


Sumari del DOGV 9480, del 29-11-2022 (2022/10276)

Informació pública de l'expedient de modificació de traçat de la via pecuària número 1, carrerada del camí de Vilafranca a Sant Joan i camí de Vistabella a Benassal, en el paratge de Sant Joan de Penyagolosa, en el terme municipal de Vistabella del Maestrat.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10075


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de modificació de traçat de la via pecuària número 1, carrerada del camí de Vilafranca a Sant Joan i camí de Vistabella a Benassal, en el paratge de Sant Joan de Penyagolosa, en el terme municipal de Vistabella del Maestrat. [2022/10156]  
En compliment de la resolució del director general de Medi Natural i d'Avaluació Ambiental de data 18 de gener de 2022, on s'autoritza l'inici de l'expedient de modificació de traçat de la via pecuària número 1, carrerada del camí de Vilafranca a Sant Joan i camí de Vistabella a Benassal, en el paratge de Sant Joan de Penyagolosa, en el terme municipal de Vistabella del Maestrat, província de Castelló. (Expedient: VP/2021/147).  
 De conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques, es fa públic, per a general coneixement, que la proposta de modificació de la citada via pecuària estarà exposada en la següent adreça d'internet http://www.agroambient.gva.es/es/web/medio-natural/servei-d-ordenacio-i-gestio-forestal. Es podrà consultar l'expedient complet en el Servei Territorial de Medi Ambient de la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, ubicat en l'avinguda Germans Bou, 47, de Castelló de la Plana (horari d'atenció al públic de 09.00h a 14.00h), durant el termini d'un mes a partir de l'endemà a la publicació d'aquest anunci en el Diari Oficial de la Generalitat Valenciana.  
  
 Durant el dit termini, totes les persones interessades podran presentar les al·legacions o reclamacions a què puga haver-hi lloc, junt amb els documents originals o fotocòpies compulsades que s'estime pertinent, a les esmentades oficines o en qualsevol dels organismes que recull l'article 16.4 de l'esmentada Llei 39/2015.  
  
Castelló de la Plana, 18 de novembre de 2022.- El director territorial, p. s. (R 19.09.2022, del sotssecretari), el cap del Servei Territorial d'Agricultura: Matías Castelló Aranda.